
LUNA FEBRUARIE 

6 februarie... pe 6 februarie un cutremur devastator zguduie Turcia și Siria... 57.355 de persoane au murit și 
peste 121.700 au fost rănite... cum oficialii din România n-au știut dacă trebuie să fie solidari doar cu Turcia, 
care, orişicât, e tară NATO sau au voie să deplângă și soarta sirienilor conduși de tiranul Assad, se produce o 
mică bulversare și-o întârziere a reacției de ajutor pentru Siria... Noroc că nu durează foarte mult. Morţii, însă, 
nu se supără. Frumos încolonați, ei nu mai au nici naţionalitate, nici culoare politică. Turci sau sirieni, morții 
călătoresc împreună, ca emigranţi cu destinaţie unică și definitivă, într-o ţară de dincolo de orizont... 

„Pe 9 februarie — Ministrul Afacerilor Externe, Bogdan Aurescu, a primit-o pe ambasadoarea agreată a Statelor 
Unite ale Americii în România, Kathleen Ann Kavalec, pentru prezentarea copiilor scrisorilor de acreditare, la 


(AGERPRES). Aceasta a declarat, cu prilejul numirii: „In 


scurt timp după sosirea acesteia în ţara noastră. 
final, sunt gata să susţin eforturile României de a lupta împotriva corupției și de a-și consolida instituţiile 
democratice, inclusiv în sprijinirea unei mass-media libere și independente.” Se pare că Grupul de State 
împotriva Corupţiei (GRECO) a uitat să o anunţe pe doamna Kavalec că trebuie să schimbe „narativul” 
deoarece România este acum la „școlerii buni”, depășind cu brio faza de „loază”... 


EUROVISION, concursul acela la care știm dinainte de a începe că va câștiga Ucraina... sau o divă trans... 
sau orice e la modă în momentul desfășurării concursului. Și că Estonia dă notă maximă pentru Letonia și 
invers... iar ambele punctează decisiv pentru Lituania! Despre reprezentantul nostru în concurs aflăm că este 
„solist vocal, compozitor, textier, orchestrator și actor”... hai, nu mă-nnebuni... așa de tânăr și deja toate astea 
la un loc! 

Timișoara, capitală culturală europeană, îl așteaptă zadarnic pe Klaus la festivitățile de deschidere, pe 17 
februarie... dar nu-i vina președintelui că n-a putut fi prezent, ci e numai vina deștepţilor care au făcut 
programul pentru vineri-sâmbătă-duminică, deși se știe că în acest interval săptămânal președintele nostru 
străbate voinicește Valea Oltului, cu caravana de cămile sepepiste... hai, și luni, să zicem... uneori și marți... 
poate și joi. Dar miercuri, ei bine, miercuri!!! dacă nu e plecat în America de Sud, în Africa sau Dubai, dacă nu 
vizitează piramidele sau orașul Pompei, dacă nu e la schi sau la Neptun, dacă nu are zi de golf sau de tenis, 
dacă nu-și lansează nicio carte, dacă nu primește niciun premiu în Austria și dacă nu are indigestie sau dacă 
nu se întâmplă vreo neprevăzută, miercuri președintele întotdeauna LUCREAZĂ! Miercuri ar fi trebuit să se 
programeze festivitățile! Proaspăta ambasadoare a Marelui Licurici își face însă timp și se duce la festivități ca 
să schimbe amabilităţi cu alt cetăţean de origine germană, Dominic Fritz- poate un nou candidat la președinție, 
cine poate ști... căci cetăţenii de origine germană corespund profilului prezidenţial agreat de Ambasadă. 

„Luni (pe 20 februarie, n.n.) președintele Biden a făcut o călătorie secretă în capitala Ucrainei, ajungând acolo 
după o călătorie de o oră cu trenul de la granița cu Polonia, pentru a demonstra hotărârea administraţiei sale 
la un an de la invazia Rusiei (...) Președintele a făcut din sprijinul american pentru Ucraina un element central 
al politicii sale pentru relansarea alianţei în Europa și le-a spus consilierilor că doreşte să marcheze PRIMA 
ANIVERSARE A INVAZIEI pentru a-i asigura pe aliaţi că administraţia sa este încă angajată” notează NEW 
YORK TIMES. PRIMA ANIVERSARE A INVAZIEI, deci! Ce-ar dori Joe Robinette să-i urăm? Joyeux 
anniversaire, poate? 

Pentru mai multă rigoare însă trebuie să spunem că abia pe 24 februarie „operațiunea militară specială” a 
Rusiei în Ucraina a împlinit un anișor... așa cum era previzibil ursitoarele de serviciu s-au apucat să facă 
previziuni pe bandă rulantă despre ceea ce va veni. Şi nici nu le-a fost greu să facă previziuni optimiste, 
deoarece Putin se arăta din ce în ce mai slab, mai atins de cancere, mai botoxat, mai operat, cu coccisul în 
derivă, cu sosiile împrăștiate peste tot, cu mâna lovită de dambla, cu prostata gonflată și cu economia la 
pământ, în trena înţeleptelor și drasticelor sancţiuni ale Occidentului înfloritor, care, în timp ce aplica 
sancțiunile exemplare, îşi aerisea cu entuziasm și eleganţă lenjeria intimă, cât să nu mai aibă nevoie de 
spălare! Ce mai, PUTINtică răbdare, monșer, că lucrurile se rezolvă de la sine! Ca urmare, în țară, vânătoarea 
de „vectori putiniști” intră în faza pe municipii și orașe... și... sunt depistată! Intelectualii Bocancea&llaș 
publică o listă pe care Luminiţa Arhire ocupă un onorant loc II la „vectori” de frunte! Evident faptul mă bucură, 
deoarece mi-a fost recunoscută valoarea, însă bucuria îmi este de scurtă durată, căci lista e făcută în ordine 
alfabetică, iar nu în ordinea meritelor personale... 

Pe 25 februarie 2023 ne părăsește Mihai Șora, la vârsta de 106 ani... cu doar două săptămâni înainte, acesta 
îi scrisese lui Victor Rebengiuc, la împlinirea vârstei de 90 de ani, următoarele: 

„Dragul meu, cum am trecut deja pe acolo, dă-mi voie să-ţi spun: la 90 -suntem Rege. Urmează categoria 
Faraon, care ține cam zece ani. De la 100 -apoteoza Tutankhamon, unde te aştept, desigur, cu braţele 


deschise și licoarea zeilor”. 


dânsul libertatea la 30 de ani și cum niște comuniști răi i-au luat tortul și l-au condamnat la foame și la frig... Şi 
râde de se îndoaie... 

(va urma) 

